
Бүген Казанга Әрмәнстан Президенты Серж Саргсян җитәкчелегендәге Әрмәнстан Республикасы делегациясе килде. “Казан” Халыкара аэропортында кунакларны Татарстан Президенты Рөстәм Миңнеханов, ТР Дәүләт Советы Рәисе Фәрит Мөхәммәтшин, Татарстан Премьер-министры Илдар Халиков каршы алды.

Серж Саргсянның Казанга эш визиты белән килүенең төп максаты – Казан Кремлендә узачак Россия, Әрмәнстан һәм Әзербайҗан башлыкларының өч яклы очрашуында катнашу.

Серж Саргсян Казан Кремле белән танышыр һәм “Казан” Халыкара ат-спорт комплексында РФ Президенты призына үткәрелүче ат чабышларын карар дип көтелә.
Казанга Әрмәнстан Президенты килде